Uittreksel uit die Afrikaanse eBoek: Die Franse Boer – Andre Beukes: EU Labour Law specialist
Uittreksel uit die Afrikaanse eBoek: Die Franse Boer
Die Franse Boer is 'n moet-lees vir iedereen wat 'n belangstelling het in die Suid-Afrikaanse geskiedenis. Die outeur, Andrew Barlow toon uitsonderlike insig oor die hoe die legkaart van die Suid-Afrikaanse geskiedenis inpas in die internasionale gebeure.
Voorwoord tot die Afrikaanse eBoek: Die Franse Boer
Fritz Joubert Duquesne se pa het in die Nylstroom omgewing geboer en toe die Engelse Oorlog uitgebreek het, het hy by die Boeremagte aangesluit. Tydens die oorlog het hy gevind dat sy suster op wreedaardige wyse vermoor was en sy ma het in 'n konsentrasie kamp gesterf. 'n Onverbiddelike haat jeens die Engelse het by hom posgevat en hy het hom dit ten doel gestel om vir Herbert Kitchener die Britse opperbevelhebber dood te maak.
Fritz Duquesne was verbonde aan die Transvaalse Artillerie waar hy tot kaptein bevorder is. Die geleentheid om Kitchener dood te maak het hom nie voorgedoen nie. Tydens die Eerste Wêreld Oorlog het by die Britte in diens getree. Die bronne verskil oor die presiese hoedanigheid. Maar die kruiser waarop Kitchener en sy staf op pad was na Rusland is gesink deur 'n reuse ontploffing en daar was geen oorlewendes nie. Duquesne het later beweer dat hy die skip laat sink het.
Tydens Wêreld Oorlog II het hy ''n groot spioenasie netwerk in Amerika gestig om namens die Duitsers te spioeneer. Die netwerk is ontbloot weens die verraad van 'n dubbelagent en Duquesne is tot gevangenisstraf gevonnis. Die bronne verskil oor die aantal jare. Van die bronne beweer dat hy in Amerika dood is ander dat hy na sy vrylating teruggekeer het na Suid-Afrika waar hy toe dood is.
Hierdie Roman, "Die Franse Boer" gebruik 'n paar van die bekende aspekte van sy bedrywighede en soos die leser sal sien nie baie nie. Verskeie ander gebeure wat geskiedkundig juis is word ook gebruik. In die storie trou Rouget Robespierre, die Franse Boer, met 'n meisie in die Oos Vrystaat waar die mense boer, kort voor die oorlog. Hy neem deel aan verskeie gevegte en vorder tot kommandant van 'n kommando. Later toe die kommando by sy skoonouers se plaas verby trek vind hy sy vrou sterwend aan longontsteking nadat sy en hulle kind deur haar broer wat toe 'n joiner was op ''n wintersnag byna nakend die veld ingejaag is terwyl die huis afgebrand is. 'n Ruk daarna is die broer/swaer gevange geneem en Rouget se wraak is gepas.
Later is die kommando betrokke by die ontsetting uit 'n tronk waar ''n paar ander kommando lede gevange was wagtend om tereggestel te word. So 'n insident het te Fauresmith plaasgevind. Daar is baie ander insidente, 'n paar waarvan op werklike gebeure gebaseer en ander weer blote verbeeldingsvlugte. Die verhaal vorder tot waar Rouget die kommando verlaat om Kitchener te Pretoria te dood en nie daarin kon slaag nie, totdat hy eindelik vir Kitchener se kruiser opblaas naby Scapa Flow aan die Skotse kus. Die verhaal eindig met Rouget se terugkeer na die plaas in die Oos Vrystaat en sy sterwe daar by sy ou maat Theo wat in daardie omgewing bly boer het na die Engelse Oorlog. Soos die verhaal vorder van die een na die ander gebeure word kwelvrae geopper wat nog steeds van baie groot belang is. Vraagstukke soos die probleem van vergifnis en wraak, die onderwerping van die eie behoud aand die belange van die groter eenheid, die van familie en volk en self respek.
Die vraag van die benutting van die swart mense as vegters in daardie oorlog en die probleme met die aanvaarding daarvan en dus hoe dit gesien is en gesien hoort te word. Ook tot 'n mate die probleme van geloof in so 'n stryd en hoe dit gehanteer hoort te word. Die leser moet egter die aangeleenthede self uitmaak in die lig van die omstandighede. Die vraagstukke is tans nog steeds geldig.